˝Svijet je lijep, a život dar je s neba˝

( V. Nazor Cvrčak )

Stihovi Vladimira Nazora ˝Svijet je lijep, a život dar je s neba˝ više baš i nisu istiniti.

Svijet više nije tako lijep, sve je više onečišćenja, smoga, sve više životinja izumire svaki dan. ˝Pluća svijeta˝, šume, svakim danom nestaju, a s njima nestaje i kisik koji nam je potreban za život. Podzemne vode se sve više onečišćuju raznim pesticidima i herbicidima. Pojavile su se neizlječive bolesti kao AIDS i rak. Sve je više prikrivenih ratova zbog nafte koja ionako onečišćuje i zrak i vode i zbog koje mnoge životinje umiru kad se izlije u more iz tankera.

Što se tiče života, on je dar s neba, ali mnogo ljudi bi dalo sve da se nisu rodili. U svijetu je oko 6 milijardi ljudi, a oko polovica tih ljudi je gladno i bez krova nad glavom. U Africi se djeca koja dođu na život uskoro rastaju od njega jer nema hrane, a i zbog raznih neizlječivih bolesti. Mnogo ljudi umire u ratovima koji se ˝tobože˝ vode za domovinu. Događaju se suicidi mladih ljudi koji nemaju za što živjeti.

Ali, možda se i varam. Ima mnogo stvari za koje se može živjeti. Život si možemo učiniti boljim ako ispravimo sve greške koje smo napravili, ako otpad koji smo proizveli recikliramo i ako ga ponovno iskoristimo. Tako ćemo smanjiti onečišćenje svijeta i poboljšati kvalitetu našeg života.

Sve u svemu, na Zemlji se ipak da živjeti, ali ne kao nekad.

*Dejan Tišljar1.b*